Document ID: 32002R0507

Κανονισμός (ΕΚ) αριθ. 507/2002 της Επιτροπής
της 21ης Μαρτίου 2002
για την τροποποίηση του κανονισμού (ΕΚ) αριθ. 2331/97 περί των ειδικών όρων χορήγησης επιστροφών κατά την εξαγωγή ορισμένων προϊόντων στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1365/2000(2), και ιδίως το άρθρο 13 παράγραφος 12 και το άρθρο 22,
Εκτιμώντας τα ακόλουθα:
(1) Ο κανονισμός (ΕΚ) αριθ. 2331/97 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2882/2000(4), θεσπίζει ποιοτικά κριτήρια τα οποία πρέπει να τηρούνται για τη χορήγηση επιστροφών κατά την εξαγωγή ορισμένων προϊόντων στον τομέα του χοιρείου κρέατος.
(2) Ο κανονισμός (ΕΟΚ) αριθ. 3846/87 της Επιτροπής, της 17ης Δεκεμβρίου 1987, για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα(5), όπως τροποποιήθηκε τελευταία από τον κανονισμό (ΕΚ) αριθ. 488/2002(6), απαριθμεί τα προϊόντα στον τομέα του χοιρείου κρέατος για τα οποία μπορούν να χορηγούνται επιστροφές κατά την εξαγωγή.
(3) Οι κωδικοί των προϊόντων που απαριθμούνται στο παράρτημα I του κανονισμού (ΕΚ) αριθ. 2331/97 πρέπει να ευθυγραμμιστούν με τις πρόσφατες τροποποιήσεις του κανονισμού (ΕΟΚ) αριθ. 3846/87 και πρέπει να καθοριστούν τα κριτήρια ποιότητας για τα προϊόντα που καλύπτονται από τους κωδικούς ΣΟ 1602 41 10, 1602 42 10 και 1602 49 19.
(4) Η επιτροπή διαχείρισης χοιρείου κρέατος δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τμήμα που αφορά τους κωδικούς ΣΟ 1602 41 10, 1602 42 10 και 1602 49 19 στο παράρτημα I του κανονισμού (ΕΚ) αριθ. 2331/97 αντικαθίσταται από αυτό που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις άδειες εξαγωγής από τις 8 Απριλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Μαρτίου 2002.

Labels: 3
17